时间:2018-07-13 17:25:29 来源:德宏团结报
Lachyum n pru n-gup hkrai shamu
N-gup go balo lata go lagyo
Nau chye nau lai gui hkye du bai
Gadai hpa she n tsun majoi mi dinglun
Aga go mati si zon nga ga gaja go n shaga
Tsun ai go salang myit go numshe shang
Rai na zon zon ka ka kok kok
Moi hte ya na maren sha hpok
Myit ai go magam ta tut go mayam
Tinggyeng kanbau sha machyu
Shawang amyit mung nang n su
Chyasam wa ko ningchyang chyang
Galo ai lam ni gui hkang hkang
Kro wang myit madu nang n ding
Do hka lam hkrai nang hta hpring
Amyu a ntsa kasi gaja nang n tai
Makam masham chyu htailai
Shonglam shingran tsan tsan nang n mu
Hpaji hparat hta mung tang n du
N-gup mi tu majoi hkum jahtau
Gui a npu kam rai hkum wau
Amyu a myit hkrum lam hpe myit
Shonglam lahkam ningnan sit
Hka bra ninghpang gadai hkum tsun
Do hka gamung hkum ahprun
Dingdung dingda atsom sumru
Sinpro sinna de sa chyan yu
Lashum shot laba pot
Majoi mi hkum jahta
Ta tut hta she shakut ga
zho_Hans kac_Latn szl_Latn kac_Latn kac_Latn kac_Latn kac_Latn dik_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn eng_Latn kac_Latn kac_Latn